ጃዋር፡ ብመንጽር እቲ ዘሎ ኩነታት፡ ዝከኣሎም ይፍትኑ ኣለዉ እዮም። ክሳብ ሕዚ ዝመዘናዮም ኣብ ናይ ሲዳማ ውሳነ ህዝቢ እዩ። ኣብ ፈለማ፡ ጌጋ ፈጺሙ ናይ ብዙሓት ሰባት ህይወት ክጠፍእ ግደ ዝነበሮ ቦርድ መረጻ እዩ። ብድሕሪኡ ግን፡ ነቲ ውሳነ ህዝቢ፡ ብዕውት ኩነታት ከካይዱ ምኽኣሎም ክምስገኑ እዩ ዝግባእ። ብድሕሪኡ እንሪኦም ገለ ጌጋታት ኣለዉ። ካብኣቶም ሓደ፡ ውህደት ናይቲ ገዛኢ ውድብ ሙሉእ ብምሉእ ሕጋውነት ብዘለዎ መልክዕ ኣይኮነን ተኻይዱ። እቶም ሰልፍታት ዝፈረስሉ ጉባኤታት፡ ቦርድ መረጻ ከይዱ ክዕዘብ ነይርዎ። ኣብ ተቓወምቲ ውድባት ዝገብርዎ ዕምቆት ዘለዎ ምርመራ ከይገበሩ እዮም ኣካይዶምዎ። ኣድልዎ ዝመስል ነገር ንርእይ ኣለና። ቢቢሲ፡ ህወሓት ምሳኹም ተሓባቢሩ ክሰርሕ ሕቶ እንተቕሪቡልኩም ክትቅበሉ ዲኹም?
